钦定古今图书集成/理学汇编/文学典/第099卷 > 张灵
## 钦定古今图书集成/理学汇编/文学典/第099卷 > 张灵

按“《列朝诗集》：灵字梦晋，吴县人。性聪慧，善图画，关涉
篇籍，潜识强诵，文思便敏，骄曼可采。家本贫，实佻达
自恣，不为乡党所礼。祝允明嘉其才，受业门下。与吴
趋唐寅最善。寅尝邀游武丘，会数贾饮于可中亭，且
赋诗。灵更衣为丐者，贾与之食啖之，且与谈诗，词辨
云涌。贾始骇，令赝诗挥毫不已，凡百绝。抵舟，易维萝”
阴下贾使人迹之，不得以为神仙。贾去，复上亭，朱衣
金目，作胡人，无形状，殊绝。初，灵与寅俱为郡学生，鄞
人方志来督学，恶寅为古文辞，欲斥之。灵悒郁不自
遣。寅日：“子未为所知，何愁之甚？”灵日：“不闻龙王欲斩
有尾族虾蟆亦哭乎？”果为所斥罢。躬操力作，饔飧不
继，人或非笑之。灵日：“昔谢豹化为虫”，行地中，以足覆
面，作忍耻状。使灵用子言，固当如是，亦安得更衔凿
落耶？阎起山《二科志》狂简二人，灵居桑悦之次，称其
家蹇被斥，自画无俚，婴情酒德，不渝前操，谓之“狂士”，
可得无愧焉。

按《苏州府志》：“张灵，字梦晋，吴县人。家故贫实，至灵始
读书，为府学弟子，好交游，为侠客，至不过具器，必极
欢，醉则使酒作狂。每叹曰：‘日休竖子耳，尚称醉士，我
独不能醉耶’？最善唐寅，寅尝晨诣之，卧未起，抵寝所
呼曰：‘日高春矣，睡何为得无梦晋乎’？灵觉，怒曰：‘今日
无酒，雅怀殊不启，万入醉乡，又为相觉’。寅曰：‘所以来，
固欲邀子’。”灵喜，披衣起，遂与寅登舟，扣舷痛饮，作《野
人歌》。会数贾饮于可中亭，且咏诗。灵目笑之，乃更衣
为句者上。贾与食啖之，因谓日：“吾亦能诗，请狗尾绩。”
贾笑日：“乞者能无狂乎？试和之。”灵挥毫了巳，凡百绝
句，贾始骇迹之。已解维去，皆以为仙也。贾去，复上亭，
朱衣金目，作胡人，无形状殊绝。灵能画人物，高远有
致。间作山水，笔生墨劲，斩然绝尘。惟掩其醉，得之莫
可购取。